שיחת קטגוריה:ישראל: ארגונים ממשלתיים

message: המונח "ארגונים" אינו מוצלח. הרבנות הראשית לישראל או נציבות המים אינן "ארגונים", כי אם מוסדות. אני מציע להחליף את שם הקטגוריה ל"מוסדות ממשלתיים בישראל". עידו 23:58, 6 ביוני 2007 (IDT)
replies: text: צריך לבדוק איך הם מוגדרים באתרים ממשלתיים רשמיים. ‎Shambler‏ 12:56, 30 ביוני 2007 (IDT)
replies: text: : ליתר דיוק צריך לבדוק איך הם מוגדרים בחוק. למרבית הגופים שקטיגוריה יש הגדרה בחקיקה. אולי אפשר לסדר את תת הקטיגוריות קצת אחרת כך שיכילו את כל סוגי הגופים הממשלתיים (בשליפה מהמותן: רשות שלטונית (למשל הרשות השופטת), רשות ממשלתית (למשל רשות המיסים), תאגיד סטטורי (אם אני זוכר נכון ב"ל הוא כזה), תאגיד ממשלתי, עמותה (מלכ"ר) מוכרת, תאגיד עירוני, אגף (בשירות המדינה), מחלקה (בשירות המדינה) וכו' וכו'.

text: :הרשימה כמו שהיא כעת מאוד בעייתית. יש מעט הקושר את הגופים האלה אחד לשני, ובודאי ובודאי שהם אינם כולם "ארגונים ממשלתיים".

text: : נ מהמוסד 22:57, 30 ביוני 2007 (IDT)
replies: text: ::אולי מוסדות ממשלתיים? הידרו 22:59, 30 ביוני 2007 (IDT)
replies: text: :::זה מה שהצעתי מלכתחילה, אבל נ מהמוסד העלה נקודה נכונה. לא כל המוסדות בקטגוריה הזאת הם מוסדות ממשלתיים (למשל ועדה מקומית לתכנון ובנייה או משמר הכנסת). נראה לי שצריך לסדר אותה מחדש, ולהשאיר בה רק את מה שיכול להישאר בקטגוריה "מוסדות ממשלתיים". עידו 23:19, 30 ביוני 2007 (IDT)
replies: text: ::::חבל לשנות את הרשימה רק בגלל בעיה של שם. מה בעניין "מוסדות ציבור/ציבוריים בישראל"? ‎Shambler‏ 00:24, 1 ביולי 2007 (IDT)
replies: text: :::::עוד יותר טוב. עידו 00:25, 1 ביולי 2007 (IDT)
replies: text: :::::: עדיין בעייתי. מוסדות ציבור זה עדיין משהו שיש לו הגדרה מסוימת (יותר ערטילאית אבל עדיין הגדרה) ולא כל הגופים כאן עונים על ההגדרה.

text: :::::: מה ךגבי "גופים שלטוניים"? זה הכי קרוב למשהו שיכול להכיל את כל היצורים ברשימה בלי להוריד כלום.

text: :::::: נ מהמוסד 04:30, 1 ביולי 2007 (IDT)
replies: text: :::::::אני רוצה לחזור לשורת הפתיחה של דיון זה. הרבנות הראשית לישראל ונציבות המים הם בפירוש ארגונים. ייתכן שאפשר להעניק להם קטגוריה ספציפית יותר, אבל כל אחד מהם הוא קודם כל ארגון: יש לו מטרה, יש אדם העומד בראשו, יש אנשים נוספים הפועלים במסגרתו להגשמת מטרותיו - זהו ארגון. לפיכך שם הקטגוריה יאה לה יותר מכל תחליף. ייתכן שחלק מערכיה ניתן להעביר לקטגוריית משנה ממוקדת יותר, אבל זה עניין אחר. דוד שי 08:33, 14 בדצמבר 2007 (IST)
replies: text: ::::::::למרות מה שכתוב בערך ארגון, אני חושב שהביטוי הזה מתאים יותר להתאגדויות פרטיות שנועדו לקדם אינטרס מסוים, להבדיל מגופים שנועדו למלא תפקיד. עבורם, המילה מוסד מתאימה הרבה יותר. עידו • שיחה 00:29, 15 בדצמבר 2007 (IST)

text: ::::::::גם המילון שלי חושב ש"ארגון" הוא "התאגדות של יחידים למען מטרה מסוימת". עידו • שיחה 00:31, 15 בדצמבר 2007 (IST)

text: ::::::::לטעמי זו פרשנות מצמצמת של המושג "ארגון". עם אתה מעדיף "מוסד", אין לי התנגדות שתעביר ל:קטגוריה:מוסדות ממשלתיים בישראל את הראויים להיכלל בה. לי קשה לראות את צה"ל כמוסד, ואפילו "המוסד" הוא לטעמי ארגון ולא מוסד. דוד שי 03:03, 15 בדצמבר 2007 (IST)

text: :::::::: אני דוקא זוכר את הביטוי "מוסדות המדינה" ומוסדות המדינה שבדרך" ("מוסדות לאומיים" "מוסדות דתיים") שהיה רווח ולא "ארגוני המדינה", "(ניתן לראות בגוגל שהביטוי "מוסדות המדינה" (13,100) רווח בדיוק פי מאה מאשר "ארגוני המדינה" (131)). לענ"ד נראה שהאטימולוגיה של ארגון הוא מלהתארגן, אבל גוף שהוא מדיני הוא כבר מאורגן, ולכן הוא עצמו יכול להקרא ארגון, אבל הגופים שהוא ייצור יקראו מוסדות שהוא משורש יס"ד (למשל המוסד לתפקידים מיוחדים, המוסד לביטוח לאומי, המוסד לעליה ב', המוסד לבטיחות ולגיהות). החוק של האקדמיה העברית נקרא "חוק המוסד העליון ללשון העברית". ניסיתי לחפש בגוגל גוף ממשלתי שנקרא ארגון ולא מצאתי. כל הארגונים היו עמותות והתאגדויות פרטיות. מעניין שבאנגלית לפי בבילון ארגון מתורגם organization ואילו מוסד מתורגם institution, institute, establishment. יכול להיות שגם יש קשר בין מוסד לממסד. אפי ב. • התחברו לרגשותיכם • 12:35, 7 באוגוסט 2009 (IDT)
thread_title: שם הקטגוריה